Diari Oficial de la Generalitat Valenciana


Sumari del DOGV 9003, del 22-01-2021 (2021/604)

REIAL DECRET 25/2021, de 19 de gener, d'ampliació dels mitjans patrimonials adscrits a les funcions i els serveis de l'Administració de l'Estat traspassats a la Comunitat Valenciana pel Reial Decret 2365/1984, de 8 de febrer, en matèria de conservació de la naturalesa.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/2021/01/19/25/dof/vci/html**

### Dades del document

Número de DOGV
:   9003

Data del DOGV
:   22-01-2021

Secció del DOGV
:   I. DISPOSICIONS GENERALS

Número del document
:   2021/604


Data del document
:   19-01-2021

Organisme emissor
:   Ministeri de Politica Territorial i Funcio Pública

Tipus de document
:   Reial decret

Anàlisi jurídica

 Descriptors 

:   * competència administrativa
    * administració regional
    * protecció del medi ambient
    * administració central
    * transmissió de la propietat
    * legislació
    * descentralització

REIAL DECRET 25/2021, de 19 de gener, d'ampliació dels mitjans patrimonials adscrits a les funcions i els serveis de l'Administració de l'Estat traspassats a la Comunitat Valenciana pel Reial Decret 2365/1984, de 8 de febrer, en matèria de conservació de la naturalesa. [2021/604]  
La Constitució, en l'article 149.1.23a, reserva a l'Estat la competència exclusiva en matèria de legislació bàsica sobre protecció del medi ambient, sense perjudici de les facultats de les comunitats autònomes d'establir normes addicionals de protecció; així com la legislació bàsica sobre forests, aprofitaments forestals i vies pecuàries.  
  
Per la seua part, l'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, i reformat per la Llei orgànica 1/2006, de 10 d'abril, disposa en l'article 49.1.10a que la Generalitat té competència exclusiva en matèria de forests, aprofitaments i serveis forestals, vies pecuàries i pastures, espais naturals protegits i tractament especial de zones de muntanya, d'acord amb el que disposa el número 23 de l'apartat 1 de l'article 149 de la Constitució Espanyola.  
Per mitjà del Reial decret 2365/1984, de 8 de febrer, es va aprovar el traspàs de funcions i serveis de l'Administració de l'Estat a la Comunitat Valenciana en matèria de conservació de la naturalesa.  
Finalment, la disposició transitòria primera de l'Estatut d'Autonomia de la Comunitat Valenciana i el Reial decret 4015/1982, de 29 de desembre, regulen el funcionament de la Comissió Mixta de Transferències, així com la forma i les condicions a les quals s'han d'ajustar els traspassos de funcions i serveis de l'Estat a la Generalitat.  
La Comissió Mixta prevista en la disposició transitòria primera de l'Estatut d'Autonomia de la Comunitat Valenciana va adoptar, en la reunió que va tindre lloc el dia 21 de desembre de 2020, l'Acord d'ampliació dels mitjans patrimonials adscrits a les funcions i els serveis de l'Administració de l'Estat traspassats a la Comunitat Valenciana pel Reial decret 2365/1984, de 8 de febrer, en matèria de conservació de la naturalesa, que s'eleva al Govern per a l'aprovació mitjançant reial decret.  
En virtut d'això, en compliment del que determina la disposició transitòria primera de l'Estatut d'Autonomia de la Comunitat Valenciana, a proposta de la ministra de Política Territorial i Funció Pública, i prèvia deliberació del Consell de Ministres en la seua reunió del dia 19 de gener de 2021,  
  
DISPOSE:  
  
Article 1. Aprovació de l'Acord d'ampliació dels mitjans patrimonials adscrits  
S'aprova l'Acord de la Comissió Mixta prevista en la disposició transitòria primera de l'Estatut d'Autonomia de la Comunitat Valenciana, d'ampliació dels mitjans patrimonials adscrits a les funcions i els serveis de l'Administració de l'Estat traspassats a la Comunitat Valenciana pel Reial decret 2365/1984, de 8 de febrer, en matèria de conservació de la naturalesa, adoptat pel Ple d'aquesta Comissió en la seua reunió del dia 21 de desembre de 2020, i que es transcriu com a annex d'aquest reial decret.  
  
Article 2. Ampliació dels mitjans patrimonials adscrits  
Queden ampliats els mitjans patrimonials adscrits a les funcions i els serveis de l'Administració de l'Estat traspassats a la Comunitat Valenciana pel Reial decret 2365/1984, de 8 de febrer, en matèria de conservació de la naturalesa, segons figura en l'Acord de la Comissió Mixta i en els termes i les condicions que s'hi especifiquen.  
  
  
Article 3. Efectivitat de l'ampliació dels mitjans patrimonials adscrits  
  
L'ampliació dels mitjans patrimonials adscrits serà efectiva a partir de la data assenyalada en l'Acord de la Comissió Mixta.  
Disposició final única  
  
Entrada en vigor  
Aquest reial decret es publicarà simultàniament en el Boletín Oficial del Estado i en el Diari Oficial de la Generalitat Valenciana, i adquirirà vigència el dia en què es publique.  
  
Madrid, 19 de gener de 2021  
  
FELIPE R.  
  
La ministra de Política Territorial i Funció Pública,  
CAROLINA DARIAS SAN SEBASTIÁN  
  
  
ANNEX  
  
El Sr. Jorge García Carreño i la Sra. Encarna Mahiques Miret, secretaris de la Comissió Mixta prevista en la disposició transitòria primera de l'Estatut d'Autonomia de la Comunitat Valenciana,  
  
CERTIFIQUEN  
  
Que en la sessió plenària de la Comissió Mixta, celebrada el dia 21 de desembre de 2020, es va adoptar l'Acord d'ampliació dels mitjans patrimonials adscrits a les funcions i els serveis de l'Administració de l'Estat traspassats a la Comunitat Valenciana pel Reial decret 2365/1984, de 8 de febrer, en matèria de conservació de la naturalesa, en els termes que a continuació s'expressen:  
  
A. Referència a les normes constitucionals, estatutàries i legals en les quals s'empara l'ampliació  
La Constitució, en l'article 149.1.23a, reserva a l'Estat la competència exclusiva en matèria de legislació bàsica sobre protecció del medi ambient, sense perjudici de les facultats de les comunitats autònomes d'establir normes addicionals de protecció; així com la legislació bàsica sobre forests, aprofitaments forestals i vies pecuàries.  
  
Per la seua part, l'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, i reformat per la Llei orgànica 1/2006, de 10 d'abril, disposa en l'article 49.1.10a que la Generalitat té competència exclusiva en matèria de forests, aprofitaments i serveis forestals, vies pecuàries i pastures, espais naturals protegits i tractament especial de zones de muntanya, d'acord amb el que disposa el número 23 de l'apartat 1 de l'article 149 de la Constitució Espanyola.  
Per mitjà del Reial decret 2365/1984, de 8 de febrer, es va aprovar el traspàs de funcions i serveis de l'Administració de l'Estat a la Comunitat Valenciana en matèria de conservació de la naturalesa.  
Finalment, la disposició transitòria primera de l'Estatut d'Autonomia de la Comunitat Valenciana i el Reial decret 4015/1982, de 29 de desembre, regulen el funcionament de la Comissió Mixta de Transferències, així com la forma i les condicions a les quals s'han d'ajustar els traspassos de funcions i serveis de l'Estat a la Generalitat.  
Sobre la base d'aquestes previsions constitucionals, estatutàries i legals, pertoca formalitzar l'Acord d'ampliació dels mitjans patrimonials adscrits a les funcions i els serveis de l'Administració de l'Estat traspassats a la Comunitat Valenciana pel Reial decret 2365/1984, de 8 de febrer, en matèria de conservació de la naturalesa.  
  
B. Béns, drets i obligacions que s'amplien  
1. S'amplien els mitjans patrimonials adscrits a les funcions i els serveis de l'Administració de l'Estat traspassats a la Comunitat Valenciana pel Reial decret 2365/1984, de 8 de febrer, amb el traspàs del bé immoble que figura en la relació adjunta número 1, en els termes que aquesta recull.  
2. A partir de la data d'efectivitat d'aquesta ampliació, la Comunitat Autònoma se subrogarà en els drets i les obligacions que, amb posterioritat a aquesta, siguen inherents a la titularitat del bé que es traspassa.  
  
3. En el termini d'un mes des de la publicació en el Boletín Oficial del Estado del reial decret pel qual s'aprova aquest acord se signarà, si és el cas, la corresponent acta de lliurament i recepció.  
4. En el cas que fora necessari introduir correccions o rectificacions en la relació esmentada, es duran a terme, prèvia constatació per les dues administracions, mitjançant una certificació expedida per la Secretaria de la Comissió Mixta de Transferències.  
  
C. Lliurament de documentació i expedients  
El lliurament de la documentació i els expedients dels mitjans patrimonials adscrits que s'amplien es farà, si és el cas, en el termini d'un mes des de la publicació en el Boletín Oficial del Estado del reial decret pel qual s'aprova aquest acord.  
  
D. Data d'efectivitat de l'ampliació  
L'ampliació dels mitjans patrimonials adscrits objecte d'aquest acord tindrà efectivitat a partir de l'endemà de la publicació en el Boletín Oficial del Estado del reial decret pel qual s'aprova aquest acord.   
  
  
I, per a deixar-ne constància, s'expedeix aquesta certificació a Madrid i València, el 21 de desembre de 2020. Els secretaris de la Comissió Mixta de Transferències. Signat: Jorge García Carreño i Encarna Mahiques Miret.


Còpia Permalink ELI